Jelaskan Sejarah penubuhan dari Ikatan Demokratik Malaysia dalam bahasa melayu

Pada 24 Ogos 2020, Ahli Parlimen Muar, Syed Saddiq Syed Abdul Rahman telah mengumumkan bahawa beliau berniat untuk menubuh satu parti politik baharu untuk golongan belia, dengan inspirasi daripada parti-parti belia luar negara.

Pada 17 September 2020, beliau telah ke Jabatan Pendaftaran Pertubuhan Malaysia (RoS) untuk mendaftar sebuah parti politik di bawah nama Ikatan Demokratik Malaysia. Menurutnya, parti tersebut kini diterajui 13 orang penaja, dan akan menerima keahlian semua belia tidak kira kaum dan agama. Namun begitu, pada 7 Januari 2021, pendaftaran parti tersebut disahkan ditolak oleh RoS, bersama-sama dengan Parti Pejuang Tanah Air milik bekas Perdana Menteri Mahathir Mohamad tanpa sebarang sebab dinyatakan lalu membawa kepada kekecewaan Syed Saddiq. Pada 4 Februari, pihak Mahkamah Tinggi menolak permohonan oleh pihak MUDA untuk mencabar penolakan permohonan pengesahan sebagai parti politik. Pada hari yang sama, MUDA mengemukakan permohonan semakan kehakiman terhadap keputusan tersebut.

Pada 14 Disember 2021, Mahkamah Tinggi Malaysia telah mengarahkan Kementerian Dalam Negeri melalui Jabatan Pendaftaran Pertubuhan Malaysia untuk mendaftarkan parti ini dalam tempoh 14 hari. Mahkamah Tinggi telah menolak alasan penolakan penubuhan parti ini disebabkan Syed Saddiq Syed Abdul Rahman mempunyai sikap prejudis terhadap keselamatan negara.

Pada 29 Disember 2021, Parti ini akhirnya berjaya didaftarkan sebagai parti politik rasmi dan berjaya menjadi salah satu parti utama Malaysia. Penggunaan logo parti tersebut telah dibenar pakai untuk kegunaan pilhanraya yang berlangsung di Malaysia.